Sachin
అభిమాని వీసా కోసం సచిన్‌ లేఖ
లండన్‌: భారత్‌ ఆడే ప్రతి క్రికెట్‌ మ్యాచ్‌కు చేతిలో త్రివర్ణ పతాకాన్ని ముఖంపై సచిన్‌ అని రాసుకొని అలరించే ఓ వ్యక్తి కనిపిస్తూ ఉంటాడు. అతడే సచిన్‌ వీరాభిమాని సుధీర్‌ కుమార్‌ చౌదరి. సచిన్‌ రిటైర్మెంట్‌ అనంతరం కూడా సుధీర్‌ భారత్‌ ఆడే మ్యాచుల్లో పాల్గొని ఆటగాళ్లను, అభిమానులను ఉత్సాహ పరుస్తూనే ఉన్నాడు. ఛాంపియన్స్‌ ట్రోఫీ కోసం భారత్‌ జట్టు ఇంగ్లండ్‌ వెళ్లిన విషయం తెలిసిందే. అయితే భారత జట్టుతో కిలసి సుధీర్‌ అక్కడికి వెళ్లేందుకు దరఖాస్తు చేసుకోగా అతనికి వీసా రాలేదు. దీంతో భారత్‌-న్యూజిలాండ్‌ వార్మప్‌ మ్యాచ్‌కు సుధీర్‌ హాజరు కాలేకపోయాడు. తన వీరాభిమానికి వీసా దక్కలేదన్న విషయం తెలుసుకున్న సచిన్‌ స్పందిం చాడు. సుధీర్‌కు వీసా ఇవ్వాలని కోరుతూ లేఖ రాశాడు. సుదీర్‌ గొప్ప మద్ధతుదారుడని, ఎలాంటి సహాయం లేకుండా ఎవరు అతనిలా మద్ధతు తెలుపు తారని, సొంత ఖర్చులతో భారత జట్టుకు మద్ధతు తెలిపాడని, అతను ఇంగ్లండ్‌ వెళ్లేందుకు వీసా మంజూరు చేస్తారని ఆశిస్తున్నట్లు సచిన్‌ లేఖలో పేర్కొ న్నాడు. భారత ఆటగాళ్లతో సుధీర్‌ సచిన్‌ ఎబిలియన్‌ డ్రీమ్స్‌ ప్రత్యేక ప్రదర్శనకు హాజరైన విషయం తెలిసిందే.